text: Natmaden brændte på i Juelsminde
  11 november 2014 kl. 05.14
  Natmaden brændte på og seks personer fik røg i deres værelser i beboelsesejendommen Wedelsgade 8 i Juelsminde natten til tirsdag.
  Om det var resterne af Mortens-anden, der lokkede til en natlig opvarmning melder historien ikke om:
  - Via 112 fik vi kl. 03,33 melding fra Juelsminde om at fem af beboerne var sluppet ud af deres bolig, men den sultne mand, der var årsagen til den rygende natmad kunne i første omgang ikke komme ud - men inden vi nåede frem, var han også sluppet ud af det røgfyldte køkken, fortæller vagtchef Svend Pedersen, Sydøstjyllands Politi til TV SYD.
  
  